

Rīgas valstspilsētas pašvaldības Pilsētas attīstības departaments

Dzirnavu iela 140, Rīga, LV-1050, tālrunis 67105800, e‑pasts: pad@riga.lv

ZiŅojums

Rīgā

|  |  |  |
| --- | --- | --- |
| 27.02.2025. |  | Nr. DA-25-13-zi |

|  |
| --- |
| Rīgas valstspilsētas pašvaldības Pilsētas attīstības departaments pad@riga.lv |

|  |
| --- |
| Par publiskās apspriešanas procedūru koku ciršanai zemesgabalā bez adreses pie Hospitāļu ielas 18 |

*Informācija par publisko apspriešanu:*

**Zemesgabala īpašnieks -** fiziska persona.

**Koku ciršanas ierosinātājs -** fiziska persona.

Publiskās apspriešanas norises laiks: **11.02.2025. līdz 24.02.2025.**

***Publiskā apspriešana rīkota, pamatojoties uz Rīgas valstspilsētas pašvaldības*** ***Rīgas valstspilsētas pašvaldības Pilsētas attīstības departamenta*** ***13.01.2025. lēmumu Nr. DA-25-******343-ap.***

**Koku ciršanas mērķis:** Saistībā ar daudzdzīvokļu dzīvojamās ēkas būvniecību, Rīgā, zemesgabalā bez adreses **pie Hospitāļu ielas 18** (kadastra apzīmējums - 0100 025 2010), un **Hospitāļu ielā 18** (kadastra apzīmējums - 0100 025 0114) paredzēts cirst:

*Plānoto cērtamo koku apraksts zemesgabalā ar kadastra apzīmējumu* ***0100 025 2010***

|  |  |  |  |  |
| --- | --- | --- | --- | --- |
| **N.**  **p.k.** | **Koka suga** | **Koka**  **diametrs, cm** | **Koku**  **skaits** | **Koka**  **dekoratīvā vērtība** |
| *1.* | *Liepa* | ø 54, 32, 52, 38, 45, 45 cm. | *6* | *vērtīgs* |

*Plānoto cērtamo koku apraksts zemesgabalā ar kadastra apzīmējumu* ***0100 025 0114***

|  |  |  |  |  |
| --- | --- | --- | --- | --- |
| **N.**  **p.k.** | **Koka suga** | **Koka**  **diametrs, cm** | **Koku**  **skaits** | **Koka**  **dekoratīvā vērtība** |
| *1.* | *Kļava* | ø 73 cm. | *1* | *vērtīgs* |
| *2.* | *Goba* | ø 26 cm. | *1* | *mazvērtīgs* |

*Publiskās apspriešanas rezultātu apkopojums*

|  |  |  |
| --- | --- | --- |
| **1**. | **Saņemtas aptaujas lapas/iesniegumi/vēstules** | ***Skaits kopā 49*** |
|  | 1.1.aptaujas lapas | 49 |
|  | 1.2.iesniegumi | - |
| **2.** | **Iesniegtie viedokļi par koka/-u ciršanas ieceri :** | **49** |
|  | Atbalsta:   * apkārt esošajos pagalmos ir daudz koku; * apbūves projekts kvalitatīvi papildina Hospitāļu ielas apbūvi un publisko ārtelpu; * bez viedokļa izklāsta. | 3  1  1  1 |
|  | Daļēji atbalsta:   * Saprotot, ka norādītais zemes gabals ir privātīpašums, tomēr uzskatām, ka ir iespējams minimizēt apkaimei nodarāmos postījumus. Lūdzam ņemt vērā sekojošo:  1. neizsniegt koku ciršanas atļauju, kamēr nav sakārtoti visi būvniecības dokumenti, nav veikti nepieciešamie saskaņojumi un nav projekts iekļauts Būvniecības informācijas sistēmā; 2. neizsniegt ciršanas atļauju, ja jaunbūves projektā nav paredzēts pietiekams skaits autostāvvietu; 3. atļaujā norādīt, ka koku ciršana ir pēdējais solis pirms būves uzsākšanas; 4. atļaujā norādīt, ka tā ir izsniegta tikai un vienīgi ar mērķi uzcelt daudzdzīvokļu māju pēc iesniegtā un jau apstiprinātā projekta, pretējā gadījumā norādīt finanšu sankcijas, ja koki tiek nocirsti, bet projekts netiek realizēts tuvāko gadu laikā   (kā negatīvus piemērus minam Krišjāņa Valdemāra 143 noindētos kokus, kas 10 gadus stāv neapbūvētā pļavā, kā arī iesākto būvniecības procesu Hospitāļu ielā 9, kur koki tika nocirsti vēl bez apstiprināta būvprojekta un rezultātā būvniecība apturēta dažādu iemeslu, tai skaitā gruntsūdeņu, finanšu un projekta neesamības dēļ);   * Hospitāļu ielas apbūve izteikti perimetrāla un noēnojums ar izteiktu zaļo fonu ir niecīgās proporcijās šajā ielā. Vismaz daļu koku ielas pusē būtu vērts saglabāt, jo dabas elementi palīdz rekreācijas kontekstā. | 2  1  1 |
|  | Noraida:   * konkrētie zemesgabali jau ir pietiekami apbūvēti. Ja zemesgabalu īpašnieks vēlas gūt papildus ienākumu, tad lai pārbūvē jau esošās ēkas, saprāta robežās palielinot to būvapjomu, bet neskarot kokus; * augstas kvalitātes un estētisku dzīvojamo ēku būvniecība ir atbalstāma šajā rajonā, taču jāizsver visi iespējamie varianti, lai negatīvi neietekmētu pilsētvidi pārējiem iedzīvotājiem. Šajā gadījumā negatīva ietekme ir gan no koku zuduma, gan no ēkas plānotā apmēra un izvietojuma, gan no riska, ka koki tiek nocirsti, bet ēka netiek uzbūvēta, kā tas noticis jau citviet netālā apkārtnē; * koku ciršana radīs negatīvas sekas videi, pilsētas ainavai un iedzīvotāju dzīves kvalitātei. Lielie koki, kurus plānots nocirst, nodrošina ēnu, uzlabo gaisa kvalitāti, samazina trokšņa līmeni un veicina bioloģisko daudzveidību, tāpēc to zaudēšana neatgriezeniski pasliktinās pilsētvidi. Šī teritorija atrodas UNESCO Pasaules mantojuma aizsardzības zonā, un koku izciršana neatbilst ilgtspējīgas pilsētplānošanas principiem, jo tie ir vēsturiskās pilsētas ainavas neatņemama sastāvdaļa. Koku saglabāšana ir svarīga arī iedzīvotāju veselībai un labsajūtai, jo zaļās zonas pilsētā palīdz samazināt stresu, uzlabot mikroklimatu un nodrošināt labvēlīgus dzīves apstākļus. Aizvietot lielus, pieaugušus kokus ar jauniestādītiem nav pietiekams risinājums, jo to ekoloģiskā un estētiskā vērtība būs daudz zemāka. Ir jāizvērtē alternatīvas, kas ļautu saglabāt kokus, jo sabiedrības interesēm un pilsētas ilgtspējīgai attīstībai būtu jābūt prioritātei; * Brasas teritorija ir “zaļa”, nav iemesla veidot jaunu īpašumu ar mērķi izīrēt. Šis noteikti nav ekonomisks periods kurā iedzīvotāji varētu atļauties izpirkt pieejamos dzīvokļus jaunajā ēkā; * neatļaut koku izciršanu kamēr nav apstiprināti visi būvniecības procesi. Būvniecības process saskaņojams tikai ar nosacījumu, ja zemesgabala ietvaros tiek paredzēts dzīvokļu skaitam atbilstošs autostāvvietu skaits (pazemes, virszemes); * Hospitāļu ielā koku nav. Toties mašīnu novietne gar ielas malām darbojas cauru diennakti. Gaiss ielā mašīnu intensīvās kustības dēļ ir smags, gaisa piesārņotības līmenis augsts. Esošos zāģēt tikai tad, ja vietā tiks iestādīti citi; * vieta un jaunie iedzīvotāji tikai iegūs, ja koki tiek saglabāti; * pēc vizualizācijas var saprast, ka plānotā apbūve ir pārāk masīva un pietuvināta ielas malai. Neraugoties uz to, ka Hospitāļu ielā esošās ēkas lielākoties ir gar ielas malu, jo liela daļa ir pirmskara laikā būvētas ēkas, nenozīmē, ka, būvējot ēkas tagad, arī ir jāturpina to būvniecība tikai gar ielas malu. Agrāk ēku uz šīs ielas nebija tik daudz un apbūve neizskatījās tik masīva un pārblīvēta. Konkrētajā zemesgabalā koki aug pašā ielas malā, kas nozīmē, ka nobīdot ēku dziļāk zemesgabalā, ir iespējams saglabāt gan kokus, gan nepadarīt ielas apbūvi tik masīvu un blīvu; * koku izciršana ir pretrunā ar nākotnes plāniem par zaļāku Rīgu.   Tiks zaudēti jau lieli un videi nozīmīgi koki. Koku izciršana palielinās vides trokšņa un piesārņojuma līmeni uz šīs bruģētās ielas. Putniem tiks atņemtas ligzdošanas vieta;   * nav pieļaujama ilggadīgu un vēsturisku koku izciršana pilsētas vēsturiskā centra un tā aizsardzības zonas teritorijā, jo tie ir būtiska pilsētas vēsturiskās identitātes un kultūrvēsturiskā mantojuma daļa.   Kā norādīts aptaujas aprakstā, vismaz pieci no astoņiem ciršanai paredzētajiem kokiem ir ar ievērojamu celma apkārtmēru (45-73 cm), kas atbilst desmitiem gadu ilgam augšanas procesam. Tie ir augstvērtīgi koki - liepas un kļava, kuru ekoloģiskā un estētiskā vērtība pilsētvidē ir nenovērtējama. Lai sasniegtu 50 cm celma apkārtmēru, liepai pilsētas apstākļos nepieciešami 70-100 gadi, bet kļavai, lai sasniegtu 70 cm apkārtmēru, nepieciešami 40-70 gadi. Tas nozīmē, ka šo koku izciršana neatgriezeniski iznīcinātu vēsturisko apstādījumu struktūru, kuru pilnvērtīga atjaunošana nākotnē nebūs iespējama. Jānorāda, ka planšetē (vizualizācijā) cērtamie koki ir attēloti tendenciozi - izmantotie fotografēšanas leņķi un vizuālie efekti rada maldinošu iespaidu, padarot kokus vizuāli tievākus, nekā tie ir patiesībā.  Minētie koki jau ilgstoši aug ielas pusē un praktiski ir vienīgie koki visā Hospitāļu ielas posmā no Zirņu ielas līdz Upes ielai. Pretēji iespējamām kompensācijas shēmām, paredzētā apzaļumošana ar jaunu koku stādīšanu nebūs iespējama, jo:  Jaunie koki varētu tikt iestādīti tikai pagalma teritorijā, nevis ielas pusē, kur tie būtu redzami un nodrošinātu vēsturiskās ielas ainavas nepārtrauktību.  Projekta ietvaros ielas pusē tiks uzbūvēta ēka bez jebkādas brīvas vietas koku stādīšanai.  Esošais ietves un ielas platums ir nepietiekams jaunu koku stādīšanai.  Koku zaudējumu nav iespējams kompensēt, un projekta realizācija paredzētajā veidā radīs neatgriezenisku kaitējumu vēsturiskā centra ainaviskajai kvalitātei. Kā redzams publiskotajā projekta plānā, Hospitāļu iela pēc šādas iecerētās būvniecības pārvērtīsies par vienmuļu, monotonu mūra sienu abās pusēs, pilnībā iznīcinot vizuālo un estētisko kontrastu starp dabisko un mākslīgo vidi. Šāda pilsētvides degradācija ir pretrunā ar kvalitatīvas un ilgtspējīgas pilsētplānošanas principiem.  Jaunas daudzīvokļu dzīvojamās ēkas būvniecība, kompleksi nerisinot transporta novietošanas problēmu, nav pieļaujama. Brasas apkaimē jau šobrīd pastāv būtiskas problēmas saistībā ar transporta līdzekļu skaita pieaugumu un stāvvietu nepietiekamību. No sniegtās informācijas par būvniecības ieceri izriet, ka paredzētais automašīnu stāvvietu skaits pagalmā ir nesamērīgi mazs, ņemot vērā, ka teritorijā jau atrodas citas ēkas un pagalms jau šobrīd ir intensīvi noslogots ar automašīnām.  Esošo koku izciršana un nepietiekama transporta infrastruktūras plānošana pasliktinās dzīves kvalitāti Brasas apkaimē, neatgriezeniski izmainīs vēsturisko pilsētvidi un radīs ilgtermiņa negatīvas sekas;   * apkaimē ir ļoti maz koku un ielas garumā to nav gandrīz nemaz, pamatā ir bruģis un betons. Koki ir tikai ielas abos galos (pie Upes un Miera ielām). Bez tiem šie koki, kurus iecerēts nocirst, ir vienīgie. Vasarā tie atvēsina, attīra gaisu, veido zaļu un ainavisku vidi, koku nociršana būtu liels zaudējums Hospitāļu ielai un Brasas apkaimei; * pasliktinās blakus esošo māju stāvokli, mazinās pagalma ēku vērtību, radot sliktākus apstākļus tuvējās mājās. Šī teritorija ir pārāk blīva, lai celtu vēl ēkas. Turklāt izcērtot kokus pasliktināsies gaisa un vides kvalitāte. Esošie koki nav pašizsējas, bet stādīti, veidojot un uzlabojot ielas ainavu. Koku ciršana un ēku būvniecība šajā apkaimē negatīvi iespaido pilsētas kultūrvēsturisko vidi un vides apstākļus, palielina CO2, tas nav ilgtspējīgs risinājums. * obligāti jāpieprasa būvniekam finansiālu atbildību un sankcijas - atvērt ēku dzīvošanai konkrētā īsā termiņā! Nedrīkst pieļaut šajā apkaimē kārtējo iesaldēto būvlaukumu - tāds jau ir Valdemāra ielā ar nobendētiem kokiem un neuzceltu ēku, Hospitāļu ielas sākumā; * koku vietā, kas ražo skābekli, cels ēku, kurā lielākā daļa materiālu būs sintētiski, tai skaitā PVC plastmasas, ko nevar pārstrādāt; * pašreizējai ēkai, kas atrodas pretī iecerētajai, būs mazāk dienasgaismas, samazināsies dzīvokļa vērtība, saule logos, kas uz ielas pusi, vispār neiespīdēs. Samazināsies pieejamo auto stāvvietu skaits un zaļā zona; * Hospitāļu iela ir bijusi viena no klusākajām un zaļākajām teritorijām, patreiz dotie koki apbūves dēļ ir palikuši par vienīgo zaļo teritoriju. Nedrīkst iedzīvotājus iespiest tikai ēku sienās un asfaltā. * bez viedokļa izklāsta. | 44  1  1  9  1  5  1  1  1  3  1  9  1  1  1  1  1  7 |
| **3.** | **Izteiktie viedokļi par koku ciršanas ieceres realizācijas ietekmi uz apkārtējo māju vides ainavisko un ekoloģisko vērtību** | **49** |
|  | Pozitīvi ietekmēs:   * bez viedokļa izklāsta. | 2 |
|  | Negatīvi ietekmēs: - bez viedokļa izklāsta;   * Hospitāļu ielā, posmā no Zirņu ielas līdz Upes ielai, jau tā ir maz vērtīgu koku ar ainavisko un ekoloģisko vērtību. Konkrēto koku nociršana samazinās Hospitāļu ielas vides kultūrvēsturisko, ainavisko un ekoloģisko vērtību. Iela bez liepām un kļavas vairs nebūs Hospitāļu iela; * ainaviski šie koki ir vieni no retajiem, kas atrodas Hospitāļu ielā pie pašas ielas, nevis pagalmā, tāpēc tie vizuāli rada patīkamu skatu tieši no ielas, veidojot vizuālu pārrāvumu starp fasādēm. Šis skats ir visbūtiskākais, jo to redz visvairāk apkaimes iedzīvotāju un viesu. Lūgums rast risinājumu mazākas ēkas būvniecībai pagalmā, iespējams aizstājot šobrīd pastāvošo koka ēkas apbūvi. Šādu vecu koku aizvietošana nav iespējama saprātīgā laika posmā, tāpēc jācenšas rast risinājums, kurš nodrošina jaunu apbūvi, bet pasaudzē kokus, kas atrodas ielas malā; * iecerētās koku ciršanas realizācija negatīvi ietekmēs vides kultūrvēsturisko, ainavisko un ekoloģisko vērtību. Hospitāļu iela atrodas UNESCO Pasaules mantojuma aizsardzības zonā, un esošie koki ir nozīmīga vēsturiskās pilsētvides sastāvdaļa. To izciršana mazinās teritorijas autentiskumu un vēsturisko raksturu, kas ir svarīgs Rīgas identitātei. Ainaviskā ziņā lielie koki veido harmonisku pilsētvidi, nodrošina zaļo struktūru un veicina estētisku pilsētas ainavu, kuru nevarēs pilnvērtīgi atjaunot ar jauniem stādījumiem. Ekoloģiski šie koki spēlē būtisku lomu - tie uzlabo gaisa kvalitāti, samazina trokšņa līmeni un nodrošina bioloģisko daudzveidību. To nociršana pasliktinās mikroklimatu, palielinās pilsētas sasilšanas efektu un samazinās dabas daudzveidību šajā teritorijā; * šaubas par to, ka plānotās mājas tiks piepildītas ar jauniem iedzīvotājiem, kuri papildinātu teritorijas kultūru, Noteikti samazināsies ainaviskā un ekoloģiskā vērtība; * ielā publiski pieejami šie ir vieni no retajiem kokiem, te nav brīvu vietu uz ietvēm lai aizstātu ar citiem, jo šī ir salīdzinoši maza un šaura iela. Tie nav jauni koki - tos nevarēs tā vienkārši dažu gadu laikā aizstāt, ainaviski noteikti negatīva ietekme; * ar katru jaunu daudzstāvu ēku rajons tiek degradēts. Jaunu ēku būvēšana, cenšoties aizbūvēt visas brīvās vietas, rada haotisku un neharmonisku noskaņu rajonā, pasliktina jau esošo iedzīvotāju dzīves kvalitāti. Infrastruktūra nav piemērota , lai to padarītu vēl intensīvāku. Zaļas un cilvēkam draudzīgas vides vietā arvien uzstājīgāk tiek piedāvāts pelēks, neglīts un pārblīvēts rajona modelis; * Hospitāļu iela zaudēs desmitgadēm augušās un smaržojušās liepas un vienu no saviem raksturīgākajiem skvēriņiem. Tā kā iela jau ir pārvērtusies par transporta artēriju, svarīgs ir katrs koks, kas ražo skābekli šajā vietā. Ielas apkaimē jau ir vairāki nepabeigti būvniecības projekti; * tik masīvs jaunā tipa projekts pašā ielas malā viennozīmīgi izjauc kultūrvēsturisko un ainavisko vidi. Un, ja kokus nocērt, tas pats par sevi pasliktina ekoloģisko situāciju; * negatīvi ietekmēs šī rajona kultūrvēsturisko un ainavisko vidi, ko plaši reklamē apskatīt tūristiem, kā arī ekoloģisko vērtību, zaudējot kokus tiks zaudēta biodažādība, zaudētas putnu ligzdošanas vietas. Pēdējos gados ir bezjēdzīgi izcirsti koki šajā rajonā - Valdemāra b/n, Miera 73.75.77, Hospitāļu 13, Hospitāļu 49,51, Ieroču 12. Plānotās darbības apdraud apkārtējo māju stāvokli, kā piemēram, šādu rezultātu jau piedzīvoja Hospitāļu 15, kas ietekmē iedzīvotāju drošību, īpašuma vērtību un degradē apkārtējo vidi. Vai ir izpētīta ietekme, kādu iespējams var radīt remontdarbi blakus esošajām ēkām? Neradīsies plaisas šajās ēkās pie pāļu dzīšanas? Būvdarbu laikā, palielinoties smagās tehnikas darbībām šajā ielā, tiks ierobežotas stāvvieta ceļa malās, kas tikai pasliktinās iedzīvotāju dzīves telpu. Plānotā ēka būs bezpersoniska betona celtne un ietekmēs blakus esošās pirmskara laika ēkas; * ņemot vērā, ka ielā nav zaļo zonu, tā būtiski pasliktinās visus trīs aspektus. Jau šobrīd vienā no ielas malām atļauts novietot auto uz ietves, būtiski degradējot vidi un apgrūtinot cilvēku pārvietošanos. Blakus esošajā Kazarmu ielā zaļā zona pārvērsta autostāvvietās. Līdz ar to šie koki ielas malā sniedz Hospitāļu ielai reto dzīvības atelpu; * koki ir būtiski pilsētas ekosistēmai, jo tie attīra gaisu, absorbējot oglekļa dioksīdu un izdalot skābekli. Tie arī samazina gaisa piesārņojumu, filtrējot putekļus un citus piesārņotājus, tādējādi uzlabojot iedzīvotāju veselību. Turklāt koki palīdz regulēt temperatūru, nodrošinot ēnu vasaras mēnešos un samazinot siltuma salas efektu. Pilsētas koki nodrošina mājvietu un barības avotu daudziem putniem, kukaiņiem un citiem dzīvniekiem. To iznīcināšana var radīt negatīvu ietekmi uz vietējo faunu, samazinot bioloģisko daudzveidību un izjaucot ekosistēmas līdzsvaru. Koku izciršana pilsētas centrā ne tikai iznīcina dabas skaistumu, bet arī grauj mūsu kultūras mantojumu un identitāti.   Pēdējos gados Rīgas centrs ir piedzīvojis strauju apbūvi, kas bieži vien notiek uz zaļo zonu rēķina. Jaunbūvju skaita palielināšana nedrīkst notikt uz dabas un iedzīvotāju dzīves kvalitātes rēķina. Mums ir jāaizsargā esošie koki un jāveicina zaļo zonu attīstība, lai saglabātu Rīgas unikālo raksturu un nodrošinātu ilgtspējīgu nākotni;   * Brasas apkaimē jaunu ēku būvniecība arvien vairāk sabojā šī rajona kultūrvēsturisko vērtību, jo visas jaunbūves ir dizainiski nekvalitatīvas un neiederas kultūrvēsturiskajā ainavā. Jaunbūves tiek saskaņotas, nepieprasot adekvātu stāvvietu skaita nodrošināšanu zemesgabala ietvaros. Saskaņojot jaunas būvniecības, attīstītājam ir jāuzliek par pienākumu nodrošināt vismaz identisku autostāvvietu skaitu dzīvokļu skaitam zemesgabala ietvaros (virszemes, pazemes), jo visas Brasas ielas ir kļuvušas par nepārtrauktu stāvlaukumu, visi iespējamie laukumi, kas tam nav paredzēti (jo īpaši abi Lielo kapu laukumi, kuros nemaz nav atļauts stāvēt, bet kas ir pilnībā aizņemti ar automašīnām). Kamēr netiek atrisinātas visi šie jautājumi un nav skaidrs, kāds būs projektētais nams, lemt par koku ciršanu ir nepieļaujami; * jaunbūve nobloķēs no ielas skata vēsturisko pieminekli -pirmskara ēku Hospitāļu ielā 29, kas celta 1903. gadā, kā arī kokus, kuri veido ainavu bļīvi apdzīvotā vietā; * koku vietā būs jāskatās pretējās mājas logos un nevarēs redzēt debesis; * paredzētā ēka ir par lielu, augstu un neiederas apkārtnē. * Hospitāļu iela 5 gadu garuma, kamēr tika būvēts Brasas tilts, tika izmantota kā apvedceļš, arī tagad tas turpinās, jo auto apbrauc 2 luksoforus.; * pārapdzīvotība veicina sliktu gaisa kvalitāti, kas pasliktina iedzīvotāju veselību; * pārāk liels iedzīvotāju blīvums un neatbilstoša infrastruktūra apkārtējo dzīvojamo ēku nodrošināšanai. | 46  14  3  3  6  1  1  1  3  2  1  1  1  2  3  1  2  1  2  1 |
|  | Neietekmēs:   * no ekoloģiska viedokļa pasliktināsies. Ir pilns Latvijā ar muižām, pilīm pamestām- ir daudz ko atjaunot! | 1 |
| **4.** | **Atsauksmes, kas iesniegtas pēc izsludinātās publiskās apspriešanas termiņa beigām** | **-** |

|  |  |
| --- | --- |
| Rīgas valstspilsētas pašvaldības Pilsētas attīstības departamenta Pilsētvides dizaina un inženierbūvju pārvaldes Koku novērtēšanas nodaļas vadītājs | V.Freimanis |

|  |
| --- |
| Veide 67105819 |